ການວາງຣະເບີດຮ້າຍແຮງ 2 ຄັ້ງ ທີ່ນະຄອນຫລວງຈາກາຕ້າ ແມ່ນແນເປົ້າໝາຍ ໃສ່ໂຮງແຮມ
ຂ່າວສຳຄັນອື່ນໆ: ທີມເຕະບານທີ່ມີຊື່ສຽງ ຂອງອັງກິດ ຍົກເລີກ ການແຂ່ງຂັນ ທີ່ອິນໂດເນເຊັຽ; ທ່ານນາງຄລິນຕັນ ເດີນທາງໄປອິນເດັຽ ເພື່ອເສີມຂຍາຍ ພາຄີຍຸທ
ຕຳຣວດ ອິນໂດເນເຊັຽກ່າວວ່າ ມີ 9 ຄົນເສັຽຊີວິດ ແລະຢ່າງນ້ອຍອີກ 50 ຄົນ ໄດ້ຮັບບາດເຈັບ ໃນການວາງຣະເບີດ ທີ່ມີຂຶ້ນ ເກືອບພ້ອມໆກັນທີ່ໂຮງແຮມຫຣູຫຣາ 2 ແຫ່ງ ໃນນະຄອນຫລວງ JAKARTA ຣັຖມຸນຕຣີຮັກ ສາຄວາມປອດພັຍຂອງອິນໂດເນເຊັຽ ທ່ານ WIDODO ADI SUCIPTO ກ່າວວ່າ ຣະເບີດ ທີ່ແຕກຂຶ້ນຢູ່ໂຮງແຮມ RITZ-CARLTON ແລະໂຮງແຮມ MARRIOTT ແມ່ນເປັນດິນ ຣະເບີດ ຂນາດແຮງຊຶ່ງໄດ້ມີການ ບີບຂະນວນ ໃຫ້ແຕກຂຶ້ນຫ່າງກັນບໍ່ເທົ່າໃດນາທີ ເຈົ້າໜ້າທີ່ຣັຖບານ ອິນໂດເນເຊັຽ ຄົນນຶ່ງ ກ່າວວ່າ ພວກ ເຄາະຮ້າຍ ຈຳນວນນຶ່ງເປັນຊາວຕ່າງປະເທດ ເຈົ້າໜ້າທີ່ ກ່າວວ່າ ຣະເບີດ ໄດ້ຖືກນຳ ໄປຫ້າງ ໄວ້ໃກ້ໆຮ້ານອາຫານ ທີ່ໂຮງ ແຮມ RITZ-CARLTON ແລະຫ້ອງໃຕ້ດິນ ຂອງໂຮງແຮມ MARRIOTT ປະຕູປ້ອງຢ້ຽມ ຂອງໂຮງແຮມ RITZ-CARLTON ໄດ້ຖືກ ຣະເບີດແຕກ ໂດຍທີ່ເສດຊາກຫັກພັງແລະແກ້ວແຕກ ຢາຍຊະຊາຍ ຢູ່ຕາມຫົນທາງ ມີຣະເບີດ ທີ່ຍັງບໍ່ທັນແຕກ ອີກລູກນຶ່ງໄດ້ຖືກພົບເຫັນ ຢູ່ຂ້າງໃນ ຂອງໂຮງແຮມ MARRIOTT ທີມເຕະບານ MANCHESTER UNITED ຂອງອັງກິດ ໄດ້ຍົກເລີກການຢຸດແວ່ຢ້ຽມຢາມອິນໂດເນເຊັຽ ລຸນຫຼັງທີ່ໄດ້ມີການ ໂຈມ ຕີຮ້າຍແຮງ ດ້ວຍຣະເບີດທີ່ນະຄອນຫລວງ ຈາກາຕ້າ ທີມເຕະບານ MANCHESTER UNITED ມີກຳນົດ ເດີນທາງໄປຮອດນະຄອນ ຫລວງຈາກາຕ້າ ໃນວັນເສົາ ມື້ອື່ນນີ້ ເພື່ອກະກຽມ ການແຂ່ງຂັນ ກັບທີມຮວມດາວເຕະ ຂອງອິນໂດ ເນເຊັຽ ຊຶ່ງຈະມີຂຶ້ນ ໃນມື້ວັນຈັນ ຈະມານີ້ ມີ 9ຄົນເສັຽຊີວິດ ແລະຢ່າງນ້ອຍ 50 ຄົນ ໄດ້ຮັບບາດ ເຈັບ ໃນການວາງຣະເບີດ ທີ່ມີຂຶ້ນເກືອບພ້ອມໆກັນ ຢູ່ທີ່ໂຮງແຮມ ຫຣູຫຣາ RITZ CARLTON ແລະ MARRIOTT ໃນນະຄອນຫລວງຈາກາຕ້າ ທີມ MANCHESTER UNITED ໄດ້ຈອງ ຫ້ອງພັກໄວ້ ທີ່ໂຮງແຮມ RITZ CARLTONຊຶ່ງໄດ້ຮັບ ຄວາມເສັຽຫາຍ ຮ້າຍແຮງ ໃນການວາງຣະເບີດ ໂຈມຕີ ໃນມື້ນີ້ ຣັຖມຸນຕຣີການຕ່າງປະ ເທດສະຫະຣັດ ທ່ານນາງ HILLARY CLIN TON ມີກຳນົດເດີີນທາງໄປເຖິງ ປະເທດອິນ ເດັຽ ໃນວັນສຸກມື້ນີ້ ເພື່ອທຳການ ເຈຣະຈາຫາຣືທີ່ແນໃສ່ ເສີມຂຍາຍ ຄວາມສັມພັນ ຊຶ່ງກຳລັງ ມີການພັທນາ ລະຫວ່າງ ສະຫະຣັດກັບອິນເດັຽ ທ່ານນາງ CLINTON ຈະເດີນທາງ ໄປເຖິງ ເມືອງມູມໄບ ຊຶ່ງເປັນສູນກາງການເງິນຂອງ ອິນເດັຽ ໃນຕອນແລງ ມື້ນີ້ ບ່ອນທີ່ທ່ານນາງ ຈະໄປຮ່ວມ ພິທີໄວ້ອາລັຍໃຫ້ແກ່ ພວກເຄາະຮ້າຍ 166 ຄົນ ທີ່ເສັຽຊີວິດ ໃນການໂຈມຕີ ຂອງພວກ ກໍ່ການຮ້າຍໃນປີກາຍນີ້ ໃນວັນອາທິດ ທ່ານນາງ CLINTON ຈະເດີນທາງ ໄປນະຄອນຫລວງ ນິວເດລີເພື່ອເຈຣະຈາຫາຣື ກັບພວກຜູ້ນຳ ອະວຸໂສ ຂອງອິນເດັຽ ຮວມທັງ ນາຍົກຣັຖມຸນMANMOHAN SINGH ພວກຜູ້ນນຳ ຈະປຶກສາຫາຣືກັນ ກ່ຽວກັບຊ່ອງທາງ ເພື່ອເສີມສ້າງການເປັນພາຄີ ຍຸທສາດ ດ້ວຍຂໍ້ຕົກລົງ ການຮ່ວມມື ທາງດ້ານນິວເຄລັຽ ໃນປີ 2005 ບໍຣິສັດບໍ່ແຮ່ຍັກໃຫຍ່ ຮ່ວມທຶນ ອັງກິດ-ອອສເຕຣເລັຽ RIOTINTO ບໍ່ໄດ້ໃຫ້ ຄວາມສຳຄັນ ຕໍ່ການກ່າວຫາ ທີ່ວ່າ ຄະນະບໍຣິຫານ 4 ຄົນຂອງທາງບໍຣິສັດ ໄດ້ພົວ ພັນໃນການສອດແນມ ຢູ່ຈີນ ທ່ານ SAM WALSH ຫົວໜ້າຄະນະບໍຣິຫານ ຜແນກແຮ່ ເຫລັກ ຂອງບໍຣິສັດ RIO TINTO ໄດ້ອອກ ຖແລງຂ່າວ ສະບັບນຶ່ງໃນມື້ນີ້ ເອີ້ນຂໍ້ຫາ ຂອງຈີນວ່າ ບໍ່ໄດ້ມີສ່ວນດີ ໃດໆເລີຍ ຄະນະບໍຣິຫານ ທັງ 4ຂອງບໍຣິສັດ RIO TINTO ໄດ້ຖືກຈັບ ໃນສັບປະດາແລ້ວ ແລະຖືກກ່າວຫາວ່າໃຫ້ເງິນສິນບົນ ແກ່ຄະນະ ບໍຣິຫານ ຂອງບໍຣິສັດເຫຼັກກ້າ ທັງໝົດ 16 ບໍຣິສັດຂອງຈີນ ເພື່ອໃຫ້ໄດ້ຮັບຂໍ້ມູນ ໃນລະຫວ່າງ ການເຈຣະຈາ ກ່ຽວກັບແຮ່ເຫລັກເມື່ອຕົ້ນປີນີ້ ຈີນຖືວ່າ ການຜລິດເຫຼັກກ້າ ເປັນຄວາມລັບ ຂອງຣັດ ຣັຖມຸນຕຣີການຕ່າງປະເທດ ອອສເຕຣເລັຽ ທ່ານ STEPHEN SMITH ກ່າວວ່າ ທ່ານໄດ້ຫາຣື ກ່ຽວກັບເຣື່ອງດັ່ງກ່າວ ກັບຮອງ ຣັຖມຸນຕຣີ ການຕ່າງປະເທດຈີນ ທ່ານ HE YAFEIທີ່ປະເທດອີຈິບ ໃນມື້ວານນີ້ ແລະຮຽກຮ້ອງ ແບບສຸພາບ ແຕ່ໜັກແໜ້ນ ໃຫ້ທ່ານ HEແກ້ໄຂບັນຫາ ທີ່ວ່ານີ້ ໂດຍໄວ ສານສູງສຸດ ຂອງປາກິສຖານ ໄດ້ ຍົກເລີກ ການຕັດສິນໂທດຖານຈີ້ເຮືອບິນຕໍ່ອະດີດ ນາຍົກຣັຖມຸນຕຣີ NAWAZ SHARIF ຊຶ່ງໄດ້ແຜ້ວ ທາງໃຫ້ນັກການເມືອງທີ່ປະຊາຊົນ ນິຍົມທ່ານນີ້ ສະມັກເຂົ້າແຂ່ງຂັນ ເອົາຕຳແໜ່ງ ທາງການໄດ້ ສານສູງສຸດ ຂອງປາກິສຖານ ຕັດສິນ ໃນວັນສຸກ ມື້ນີ້ວ່າ ບໍ່ມີຫລັກຖານ ສນັບສນຸນຕໍ່ຂໍ້ຫາທີ່ວ່າ ອະດີດ ນາຍົກຣັຖມຸນຕຣີ NAWAZ SHARIF ໄດ້ສັ່ງໃຫ້ຈີ້ເຮືອບິນໂດຍສານ ໃນປີ 1999 ທີ່ມີ ຜູ້ບັນຊາການ ທະຫານບົກ ໃນເວລານັ້ນ ຄືທ່ານPERVEZ MUSHARRAF ເດີນທາງໄປນຳ ທ່ານ SHARIF ໄດ້ໄປລີ້ພັຍ ຢູ່ຕ່າງປະເທດຫລັງຈາກທ່ານ MUSHARRAF ເຂົ້າຢຶດອຳນາດ ໃນການກໍ່ ຣັຖປະຫານ ແບບບໍ່ມີການນອງເລືອດ ອະດີດ ປະທານາທິບໍດີ ອີຣ່ານ ທ່ານ AKBAR HASHEMI RAFSANJANI ກ່າວ ວ່າຊາວອີຣ່ານ ຍັງມີຄວາມສົງສັຍ ບໍ່ແນ່ໃຈ ກ່ຽວກັບ ການເລືອກຕັ້ງ ປະທານາທິບໍດີທີ່ມີ ການຂັດແຍ້ງ ໃນເດືອນແລ້ວ ແລະຮຽກຮ້ອງ ໃຫ້ປ່ອຍພວກສນັບສນຸນພັກຝ່າຍຄ້ານທັງໝົດ ທີ່ຖືກຈັບ ໃນລະຫວ່າງ ການເດີນຂະບວນປະ ທ້ວງ ນັກສອນສາສນາທີ່ມີອິດທິພົນ ຂອງອີຣ່ານ ທ່ານນີ້ ໄດ້ຖແລງ ຕໍ່ຜູ້ຄົນ ຫລາຍສິບພັນຄົນທີ່ໄປໂຮມ ຊຸມນຸມກັນ ເພື່ອສວດມົນ ພາວະນາ ໃນວັນສຸກມື້ນີ້ ທີ່ມະຫາວິທຍາລັຍເຕຫະຣ່ານ ພວກທີ່ໄປຮ່ວມ ຈຳນວນນຶ່ງ ແມ່ນພວກສນັບສນຸນ ຜູ້ສະມັກ ປະທານາທິບໍດີທີ່ໄດ້ຮັບ ການປລາຊັຍ ທ່ານ MIR HOSSEIN MOUSAVI ທີ່ໄດ້ໄປຮ່ວມ ການສວດມົນພາວະນາ ໃນການປາກົດໂຕ ຕໍ່ທີ່ສາທາຣະນະ ຄັ້ງທຳອິດ ນັບແຕ່ໄດ້ມີ ການເລືອກຕັ້ງ ຂະນະດຽວກັນ ພວກທີ່ເຫັນເຫດການ ກ່າວວ່າ ຕຳຣວດ ໄດ້ຍິງຣະເບີດນ້ຳຕາແລະໃຊ້ໄມ້ຄ້ອນ ຂັບໄລ່ຝູງຊົນ ທີ່ຮວມທັງ ສ່ວນໃຫຍ່ ເປັນພວກສນັບສນຸນ ທ່ານMOUSAVI ຢູ່ນອກ ມະຫາວິທຍາລັຍ ເຕຫະຣ່ານ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ